# Musa Anter

Musa Anter (Nísibis, 1920 – Diyarbakır, 20 de setembre de 1992), també conegut com a "Ape Musa" (en kurd: Apê Musa, literalment «oncle Musa»), va ser un escriptor, dissident i activista kurd. Va ser un prominent escriptor, periodista i intel·lectual que fou assassinat per la JITEM turca el setembre de l'any 1992.

## Biografia

Va nàixer al poble d'Eskimağara (en kurd: Ziving), a la província de Mardin. Va acabar l'educació primària a la mateixa província i va estudiar la secundària i l'institut a Adana. Mentre estudiava, passà a Siria les seves vacances d'estiu i allà va contactar amb intel·lectuals nacionalistes kuirds. com ara Celadet i Kamuran Bedir Khan, Kadri i Ekrem Cemilpaşa, Dr. Nafiz, Nuri Zaza, Nuri Dersimi, Qedrîcan, Osman Sabri, Haco Agha i el seu fill Hasan, el fill d'Emînê Perîxanê, Şikriye Emîn; Mala Elyê Unus, Teufo Ciziri i Cigerxwîn.

### Assassinat

Anter va ser disparat en un festival l'any 1992, en un incident en el qual també va ser ferit greument Orhan Miroğlu. Algunes fonts turques indiquen que Abdülkadir Aygan, antic militant del PKK que es va rendir l'any 1985 i posteriorment va ser reclutat com a part del JITEM, va ser l'assassí de Musa Anter. Altres fonts turques indiquen que l'assassí va ser el desertor del PKK, Murat Ipek que rebé ordres de l'assassí a sou contractat per l'estat turc, Mahmut Yıldırım (alias Yeşil), o el mateix Yesil. Després de llargues investigacions, la JITEM va ser declarada culpable de l'assassinat, i l'estat turc va ser multat amb 28.500 euros pel Tribunal Europeu de Drets Humans l'any 2006. Un jutjat de Diyarbakır va imputar quatre persones per l'assassinat, incloent-hi Mahmut Yıldırım (alias "Yeşil") i Abdülkadir Aygan.

## Obres

* Birîna Reş, 1959 («La ferida negra»)
* Ferhenga Kurdî («Diccionari kurd») - Istambul, 1967
* Hatıralarım («Les meves memòries»), llibre - Istambul, 1991
* Hatıralarım («Les meves memòries»), llibre 2 - Istambul, 1992
* Çinara Min - Istambul

## Referències

* ↑ The Kurdish Nationalist Movement: Opportunity, Mobilization and Identity [Consulta: 18 març 2016].
* ↑ A. Hunsicker. The Fine Art of Executive Protection: Handbook for the Executive Protection Officer. Universal-Publishers, 2007, p. 67. ISBN 978-1-58112-984-7.
* ↑ David Romero. The Kurdish Nationalist Movement: Opportunity, Mobilization, and Identity. Cambridge University Press, 2006, p. 135. ISBN 978-0-521-85041-4.
* ↑ Amnesty International. «Kurdish Writer Musa Anter, 74, Murdered», 01-09-1992. [Consulta: desembre 2015].
* 1 2 Duvakli, Melik. «JİTEM’s illegal actions cost Turkey a fortune». Today's Zaman, 27-08-2008. Arxivat de l'original el 6 de juny 2012. [Consulta: 9 desembre 2015].
* ↑ Ercilasun, Ahmet B. «Gaflet». Yeniçağ [New Age], 21-07-2010. Arxivat de l'original el 27 de desembre 2013. [Consulta: 9 desembre 2015].(turc)
* ↑ Anter, Musa (1992, digitized 2007). Hatıralarım. 2. Doz Basım ve Yayıncılık, p. 123. (turc)
* ↑ Cizre, Ümit. Democratic Oversight and Reform of the Security Sector in Turkey: 2005/2006 Status Report. LIT Verlag Münster, 2007, p. 244. ISBN 978-3-03735-234-2.
* ↑ Ünlü, Ferhat «Suikastların adresi hep JİTEM'e çıkıyor» (en turc). Sabah, 25-08-2008 [Consulta: 9 desembre 2015]. «Sonra da bildiğiniz gibi Şırnaklı Hamit infaz etti Anter'i. [Then, as you also know Şırnak Hamid Anter was executed.]» Arxivat 25 October 2008$^{[Datemismatch]}$ a Wayback Machine.
* ↑ «Susurluk». Ozgur Politika, 11-02-1997 [Consulta: 8 desembre 2008].(turc)
* ↑ Duvakli, Melik «JİTEM behind Anter and Aydın murders, claims Kurdish group». Today's Zaman, 03-01-2009 [Consulta: 9 desembre 2015]. «In a statement to the Diyarbakır Police Department in 1994, PKK informant Muhsin Gül said both Aydın and Anter were killed by Mahmut Yıldırım...»
* ↑ «JİTEM list provided in Anter murder trial to be kept confidential». Today's Zaman, 08-10-2013. Arxivat de l'original el 30 d'octubre 2013. [Consulta: 9 desembre 2015].